Ρίκισα Μπίργιερσντοτερ

Η Ρίκισα, κόρη του Μπίργκερ, σουηδ.: Rikissa Birgersdotter af Bjelbo, επίσης γνωστή ως Ρίξα, Ρίχετσα, Ρίχιλντα ή Ρεγκίτσε (π. 1237 - μετά το 1288) από τον Οίκο του Μπγιέλμπο ήταν κόρη του αντιβασιλιά (jarl) της Σουηδίας και με τους γάμους της έγινε πρώτα συμβασίλισσα της Νορβηγίας και μετά πριγκίπισσα του Μεκλεμβούργου-Βέρλε .

Βιογραφία 
Ήταν η πρώτη κόρη του Μπίργιερ Μάγκνουσον αντιβασιλιά (jarl) της Σουηδίας και της Ίνγκεμποργκ των Έρικ, κόρης του Έρικ Ι΄ της Σουηδίας.  

Η καταγωγή της Ρίκισας είναι ιστορικά αποδεδειγμένη, σε αντίθεση με εκείνη των υποτιθέμενων μικρότερων αδελφών της. Η Ρίκισα έλαβε το όνομά της προς τιμήν της εκ μητρός γιαγιάς της, τής αείμνηστης Ρίκισας των Έστριντσεν της Δανίας, συζύγου τού Έρικ Ι΄ της Σουηδίας. Το σκανδιναβικό έθιμο ήταν να δίνονται ονόματα αποθανόντων γιαγιάδων στις κόρες μίας οικογένειας, και μια πρωτότοκη κόρη συνήθως βαπτιζόταν ομώνυμη με την εκ μητρός γιαγιά της, αν δεν ήταν εκείνη πια εν ζωή.

Το 1250 ο θείος της Έρικ ΙΑ΄ απεβίωσε άτεκνος και ο αδελφός της, ο ανήλικος Βάλντεμαρ της Σουηδίας έγινε βασιλιάς μέσω της μητέρας του και ο πατέρας της Μπίγιερ έγινε αντιβασιλιάς της Σουηδίας. Η πολιτική του Μπίργιερ περιελάμβανε προσπάθειες διατήρησης της ειρήνης μεταξύ των τριών βασιλείων της Σκανδιναβίας και ενίσχυσης τής ήδη ισχυρής επιρροής τής οικογένειάς του. Έτσι, τα νόμιμα παιδιά του εθεωρούντο όλοι de facto Σουηδοί πρίγκιπες και πριγκίπισσες μέσω της μητέρας τους και μέσω της βασιλικής καταγωγής του (ο Μπίργιερ ήταν τρισεγγονός τού Κνούτου Δ΄ της Δανίας). 

Το 1251 η Ρίκισα παντρεύτηκε τον διάδοχο της Νορβηγίας, τον Χάακον Χάακονσον τον Νεότερο (1232–1257), συμβασιλιά της Νορβηγίας και συγκυβερνήτη μαζί με τον πατέρα του Χάακον Δ΄ της Νορβηγίας. Ο Χάακον και η Ρίκισα είχαν έναν γιο, τον Σβέρε Χάακονσον που απεβίωσε νέος (1252–1261). Ο σύζυγός της Χάακον απεβίωσε το 1257 πριν από το τέλος τού πατέρα του το 1263, αφήνοντας τον μικρότερο αδελφό του Mάγκνους ΣΤ΄ ως διάδοχο του βασιλείου.  

Το 1262 η Ρίκισα παντρεύτηκε τον Ερρίκο Α΄ του Μεκλεμβούργου πρίγκιπα του Βέρλε]] (1291). Είχε αρκετά παιδιά στον δεύτερο αυτόν γάμο της.

Οικογένεια 

 Ερρίκος Β΄ (απεβ. 1308).
 Nικόλαος (απεβ. 1298).
 Ρίξα (απεβ. 1312) παντρεύτηκε τον Αλβέρτο Β΄ δούκα του Μπράουνσβαϊγκ-Γκέτινγκεν.

Εικασίες 
Το Χρονικό των πριγκίπων της Σαξονίας αναφέρει τη Ρίκισα ως κόρη του βασιλιά της Σουηδίας (filia regis Suecie), το οποίο προκάλεσε ανησυχία μεταξύ των μεταγενέστερων ερευνητών.  Αυτό εξηγήθηκε προτείνοντας ότι:
 η Ρίκισα ήταν εγγονή του βασιλιά Έρικ Ι΄ της Σουηδίας.
 ο όρος στο χρονικό αναφέρεται μόνο στη «βασιλική οικογένεια της Σουηδίας».
 κατά τη διάρκεια της ανηλικιότητας τού βασιλιά Βάλντεμαρ, ο πανίσχυρος jarl (αντιβασιλιάς) εμφανίζεται να είναι βασιλιάς από τον συγγραφέα αυτού του χρονικού.
 μετά τη διαδοχή του Βάλντεμαρ στον βασιλικό θρόνο, η μητέρα του Ίνγκεμποργκ, μέσω της γενεαλογίας της οποίας το στέμμα γενικά θεωρήθηκε ότι είχε περιέλθει σε αυτήν, θεωρήθηκε ως βασιλομήτωρ, παρόλο που δεν ήταν ποτέ βασίλισσα με δική της εξουσία ή σύζυγος βασιλιά.

Βιβλιογραφικές αναφορές

Άλλες πηγές 
 Cronica Principum Saxonie, MGH SS XXV, sida 476
 91-0-075007-7 

Οίκος του Μπγιέλμπο
Οίκος του Σβερ
Σουηδέζες πριγκίπισσες